คสช.สั่งแบนสายการบินไม่มีใบ AOC บินระหว่างประเทศยาวถึงปีหน้า
คสช.สั่งแบนสายการบินไม่มีใบ AOC บินระหว่างประเทศช่วง 1 ก.ย. 60-31 ม.ค.61 
12 ก.ย. 2560

พล.ท.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ที่ประชุมคณะรักษาความสงบแห่งชาติ (คสช.) มีมติเห็นชอบให้ออกคำสั่ง ม.44 มอบอำนาจของ คสช.ให้สถาบันการบินพลเรือนเป็นผู้พิจารณาไม่ให้บริษัทหรือองค์กรใดที่ประกอบการเดินอากาศจัดเที่ยวบินระหว่างประเทศ ในช่วง 1 ก.ย.60 -31 ม.ค.61 เพื่อให้สอดรับกับที่ทางองค์การการบินพลเรือนระหว่างประเทศ (ICAO) จะเข้ามาตรวจประเมินเพื่อออกใบรับรองผู้ดำเนินการเดินอากาศใหม่ (AOC)
ทั้งนี้ ทาง ICAO มีกำหนดจะเข้ามาตรวจสอบเรื่องนี้ในประเทศไทยในช่วง 20-27 ก.ย. 60 เพราะฉะนั้น  ICAO ต้องการเห็นมาตรการที่เด็ดขาดเข้มข้นของประเทศไทย โดยหลังจากนั้นทางสถาบันการบินพลเรือน เชื่อมั่นว่าจะเร่งดำเนินการออก AOC ได้ทัน คือ ไม่เกิน 31 ม.ค.61 ซึ่งขณะนี้เหลืออยู่เพียง 10-12 ราย